open-index/open-wikipedia-markdown huggingface dataset:
Calcutta (sang)

**«Calcutta»** ble skrevet i 1960 av Heino Gaze (melodi) og Hans Bradtke (tekst). En instrumenetalinnspilling av låten med Lawrence Welk fra albumet *Calcutta* (Dot Records, 1961) ble en listehit, sannsynligvis den største i Welks karriere.

Melodien var noe av et avvik for Welk med sin kombinasjon av hans gjenkjennelige «kjennetegn», fremtredende cembalo, men backet av håndklapping, og rask rockerytme.

Danserne Bobby Burgess og Barbara Boylan, rollemedlemmer i Welks ukentlige TV-show, laget et dansenummer til å gå sammen med «Calcutta», som de fremførte utallige ganger i Welks show.

## Norsk versjon
C.C. Bøyesen har skrevet en norsk tekst med samme navn som originaltittelen.

### Innspillinger

## Listeplasseringer
«Calcutta» lå på toppen av den amerikanske Billboard Hot 100-listen i to uker, mens albumet – med sin kombinasjon av easy listening-låter og coverversjoner av populære rocksingler dengang – lå som nummer én i tre måneder. På den tiden «Calcutta» nådde førsteplassen ble Welk, som da var 57 år gammel, den eldste artisten til å ha en nummer én-popsingle i USA (Hans rekord ble slått tre år senere da Louis Armstrong, 62 år gammel, toppet singlelisten med «Hello, Dolly!» i begynnelsen av 1964.

## Referanser

*mp3.com
D20-system

**D20-systemet** er et rollespillsystem publisert i 2000 av Wizards of the Coast, opprinnelig utviklet basert på den tredje utgaven av Dungeons & Dragons, med mål om å minske antallet tilgjengelig rollespillsystemer i form av standardisering. Navnet er basert på begrepet «d20» (fra «20-sided dice»), som er tjue-sidede terninger som er grunnlag for mye av mekanismene i spillet. 

Mye av systemet er lisensiert under Open Game-lisensen, som gir rollespillutviklere tillatelse til å endre, kopiere og dele noe av innholdet, for det meste spillmekanismer, så lenge det er delt med lik lisens. 

## Referanser


## Eksterne lenker

*
Botnur kraftverk

**Botnur kraftverk** (færøysk: *Elektrisitetsverkið í Botni*) er et vannkraftverk i Vágs kommuna på Suðuroy på Færøyene. Det ble åpnet i 1921, og var Færøyenes første vannkraftverk. Det var først i kommunens eie, og ble så overdratt til et interkommunalt selskap (kalt Elfelagið Suðuroy fra 1953), som siden ble tatt opp i det landsomfattende SEV i 1960.

Den norske ingeniøren Håkon Blauuw ledet byggearbeidet, som ble finansiert på lån på til sammen 919 417 danske kroner. Dette var både lån fra private, sparekasser og statslån. Dagens to turbiner ble installert i henholdsvis 1965 og 1966, og har en effekt på henholdsvis 1,1 MW og 2,2 MW.

## Se også
*Energi på Færøyene

## Eksterne lenker
* Botnur kraftverk hos SEV
Jacinta Marto

**Jacinta Marto** (født 5. mars 1910, død 20. februar 1920) var en portugisisk jente kjent for å være ett av de tre barna som ble vitne til tre visjoner av en engel og seks visjoner av jomfru Maria i 1916 og 1917. Hun ble saligkåret i 2000, og ble da det yngste barnet som noen gang har blitt saligkåret, bortsett fra enkelte martyrer.

## Biografi
Marto var det yngste barnet i en søskenflokk på 11. Hun ble født inn i en fattig bondefamilie og måtte hjelpe til i husholdet. En av oppgavene de hadde, var å gjete sauene.

Det var mens hun, broren Francisco og søskenbarnet Lucia dos Santos var ute på dette arbeidet at de fikk sine visjoner. Først fikk de i 1916 tre visjoner av en engel, før de i 1917 hadde seks visjoner av jomfru Maria. 

Mellom mai og oktober dette året viste hun seg for dem den 13. i hver måned, og gav dem flere budskaper. 13. oktober 1930 erklærte biskopen av Leiria at åpenbaringene var troverdige og ga tillatelse til kulten for Vår Frue av Fátima.

I 1918 ble både Jacinta og broren, sammen med mesteparten av familien, syke av spanskesyken. I april 1919 døde Francisco, noe som gikk hardt inn på Jacinta. Hun ble gradvis sykere, og flere behandlinger ble utprøvd uten hell. En lege på pilegrimsreise til Fátima for å snakke med de to gjenlevende av barna så hvor syk hun var og fikk flyttet henne til et sykehus i Lisboa for behandling der. Etter kort tid i Lisboa døde hun der 20. februar 1920. 

13. mai 2000, på festen for Vår Frue av Fátima, ble Jacinta og broren Francisco saligkåret av pave Johannes Paul II. 

På hundreårsdagen for den første visjonen, 13. mai 2017, ble de helligkåret i Fátima av pave Frans.

## Referanser


## Litteratur
* Bjerke, Peter Bernhard: *Mirakelet i Fátima 1917*, Maxmillian Kolbe utgivelser, 1998. ISBN 82-91886-01-6
Strond kraftverk

**Strond kraftverk** er et varmekraftverk (diesel) på Strond i Klaksvíkar kommuna på Færøyene. Det ble opprinnelig bygd som et vannkraftverk av Klaksvíkar kommuna i 1931, og ble ombygd i 1950. Det har senere vært utvidelser i 1965 og 1982. Kraftverket eies i dag av SEV, og i 2004 stod Strond kraftverk for om lag 1,3 % av kraftproduksjonen hos selskapet.

## Se også
*Energi på Færøyene

## Eksterne lenker
* Strond kraftverk  hos SEV
El Alto

**El Alto** (stiftet 6. mars 1985) er en by i Bolivia med 890 533 innbyggere (2008) som er vokst sammen med byen La Paz. Byen begynte som en forstad oppe på altiplanoet over La Paz, men fikk status som eget politisk område 6. mars 1985. I 1987 fikk området status som egen by. I byen finnes Universidad Pública de El Alto og El Alto internasjonale flyplass. Byen ligger i departamentet La Paz. El Alto betyr «høyden» på spansk og ligger på rundt 4&nbsp;000 meter over havet. 

## Historie
Området var ubebodd frem til 1903, da togterminalen for La Paz til toglinjene fra Lake Titicava og Arica ble bygget der sammen med bebyggelse for togarbeidere. En bane ned til La Paz ble åpnet i 1905. I 1925 ble flyplassen bygget for det nye flyvåpenet. Dette førte til økt bebyggelse og boområder. I 1939 ble den første skolen i El Alto åpnet. Byen fikk en voldsom vekst på 1950-tallet, da den ble koblet på vannettet til La Paz. 

## Norge og El Alto
Den norske bistandsorganisasjonen SAIH har prosjekter i El Alto med partneren Centro de Apoyo al Desarrollo Local (CEADL), en lokal ungdomsorganisasjon.
Luoxiao Shanmai

**Luoxiaofjellene** (罗霄山脉; pinyin: *Luóxiāo Shānmài*) er en fjellkjede i  Folkerepublikken Kina, langs grensen mellom provinsene Jiangxi og Hunan.
Louise av Storbritannia

**Louise av Storbritannia** kan vise til flere personer:

* Louise av Storbritannia (1724–1751), datter av Georg II av Storbritannia og Caroline av Ansbach, gift med kong Fredrik V
* Louise av Storbritannia (1848–1939), datter av dronning Victoria av Storbritannia og prins Albert av Sachsen-Coburg-Gotha
* Louise av Storbritannia (1867–1931), datter av kong Edvard VII av Storbritannia og dronning Alexandra av Danmark
100% Torry Enghs

***100% Torry Enghs*** er en samleplate utgitt av Torry Enghs i 2006. Plata ble spilt inn med en ny besetning i bandet, fremdeles ledet av Trond Eliassen. Den inneholder «14 av de mest kjente sangene deres, og er hentet fra de 13 albumene de har gitt ut tidligere.»

## Sporliste

# «Hippie Hege» 3:04
# «Ingen stopper oss nå» 3:39
# «Lady Lay» 3:00
# «Dra dit pepper'n gror» 3:03
# «Håper at du er slik du var» 3:27
# «Gutta over 35» 3:20
# «Tusen fuglers sang» 3:52
# «Karoline Kjøs» 2:58
# «Nå er det lørdag igjen» 2:19
# «Balladen om Charlie Brown» 3:03
# «Stjerneskudd» 3:13
# «Fine Trine» 3:01
# «Kan de da» 3:02
# «Aj aj aj» 3:08
## Referanser
Louise av Storbritannia (1848–1939)

**Prinsesse Louise** (**Louise Caroline Alberta**, født 18. mars 1848, død 3. desember 1939) var et medlem av den britiske kongefamilien. Hun var det sjette barnet og den fjerde datter av dronning Victoria av Storbritannia og hennes mann prins Albert av Sachsen-Coburg-Gotha.

I hennes første år flytta hun fra den ene kongelige residensen til den andre sammen med familien. Da hennes far, prinsgemalen, døde den 14. desember 1861, gikk hoffet inn i en langvarig sørgeperiode, noe som virka frastøtende på Louise. Hun var en dyktig kunstner og skulptør, og flere av hennes skulpturer er bevart. Hun støtta feminismen. Hun holdt kontakt med Josephine Butler og besøkte Elizabeth Garrett.

Hun var gift med John Campbell, 9. hertug av Argyll.

## Referanser
Swing på høge hæler

***Swing på høge hæler*** er et musikkalbum utgitt av Ingemars i november 2001.

## Sporliste

#«Hallo hallo finnes du der» (Thor Wang) 2:53
#«Jintas swing på høge hæler» (Steve Andersson) 2:50
#«Min lille engel» (Odd Arne Sørensen/Jan Erik Olsen) 3:26
#«Kjærlighetsnatt over grensen» (Steve Andersson) 3:04
#«Vår gamle grend» (Odd Arne Sørensen/Jan Erik Olsen) 3:08
#«Du er min kvinne» (Thor Wang) 3:19
#«Barn av Finnskogen» (Steve Andersson) 3:18
#«Livets medisin» (Pål Erik Berntsen/Jan Erik Olsen) 3:10
#«To stier til en vei» (Tommy Hagen/Jan Erik Olsen) 3:42
#«Æljjakta» (Åge Olsen/Odd Arne Sørensen) 3:31
#«Gi et løfte» (Thor Wang) 3:12
#«Vår drøm» (Odd Arne Sørensen) 3:01
#«Finnskogens stillhet» (Sissel Kvambe) 3:18
#«Plukke alle blommer» (Pål Erik Berntsen/Jan Erik Olsen) 3:03
## Medvirkende
### Ingemars
* Terje Ingemar Larsson - sang, gitar, låtskriver
* Steve Andersson - sang, bass, låtskriver
* Odd Arne Sørensen - piano, trekkspill, produsent, tekniker 
* Odd Einar Løvtjernet - gitar, trekkspill
* Tor Helge Hammer - keyboard
* Tommy Hagen - trommer
### Øvrige
* Morten Nyhus - produsent, tekniker
* Hanne Wollebekk - fotograf
* Jens Haugen - fotograf
* Ole Johnny Myrvold - fotograf
Skiskyting under Vinter-OL 2010 – Sprint menn

**10&nbsp;km sprint menn** var en av øvelsene i skiskyting under Vinter-OL 2010, og ble avholdt i Whistler Olympic Park 14. februar 2010.

Sven Fischer fra Tyskland var regjerende olympisk mester i øvelsen.

## Konkurranseregler

Deltakerne skyter to ganger à 5 skudd, en gang liggende og en gang stående. For hver bom må deltakeren gå en strafferunde på 150 m.

Resultatlisten etter sprintkonkurransen danner utgangspunktet for jaktstarten 16. februar.

## Resultater
} || 52 ||align=left| Athanassios Tsakiris || align=left|  ||  || 5 (2+3) || ****
|-
|}

## Referanser
Ploion

**Ploion** er et gresk ord fra antikken. Ordet er en generell betegnelse på fartøy til sjøs, fra en mindre båt til et større skip. Ordet ploion kan også mente *ploia* eller *ploiarion*.

Ploion Hellenikon er en betegnelse benyttet i Egypt på fartøyer bygd av greske båtbyggerne i Egypt eller Hellas. *Ploia Hellénika* er en betegnelse på greskbygde båter eller skip. 

Sydde båter, det vil si båter som har blitt sydd sammen eller sammensnurret, ble betegnet som ploiarion rhapton. Grekerne var kjent med teknikken i den arkaiske tiden (800-500 f.Kr), men selve ordet «rhapton» er hentet fra markedet Rhapta på kysten av Øst-Afrika. I den lokale båtbyggingskunsten langs Det indiske hav har det helt frem til nyere tid blitt produsert sydde båter og skip, deriblant mtepen.

Grekerne benyttet også betegnelsene ploion diftherion på en skinnbåt og ploion zeugmatikon, som kan bety «koble sammen», «feste sammen» eller «spenne for», var en mulig betegnelse på en katamaran.  

## Litteratur
* Basil Greenhill, *Aak to Zumbra – A Dictionary of the World`s Watercraft* 2000 ISBN 0-917376-46-3
Skiskyting under Vinter-OL 2010 – Jaktstart kvinner

**10 km jaktstart kvinner** var en av øvelsene i skiskyting under Vinter-OL 2010, og ble avholdt i Whistler Olympic Park 16. februar 2010.

Kati Wilhelm fra Tyskland var regjerende olympisk mester i øvelsen.

## Konkurranseregler

Vinneren av sprintøvelsen 13. februar startet først, og resterende løpere startet med en tidsforsinkelse tilsvarende tidsdifferansen opp til vinneren av sprinten. Vinneren er den utøveren som først kom til mål.

Kun de 60 beste fra sprinten deltok i jaktstarten.

## Resultater

} || 55 ||align=left| Eveli Saue || align=left|  Estland|| 2:28 || ***' || 7 (1+2+4+ ) ||
|-
|  || 58 ||align=left| [[Marina Lebedeva]] || align=left|  [[Kasakhstan under Vinter-OL 2010|Kasakhstan]]|| 2:31 || ***' || 5 (1+2+2+ ) ||
|-
|  || 54 ||align=left| Martina Halinarova || align=left|  Slovakia || 2:23 || **** || 6 (1+2+3+ ) ||
|}

Teja Gregorin var den eneste utøveren som deltok under Vinter-OL 2010 med avgitt dopingprøve som ble underkjent ved retestingen i 2017. I oktober 2017 uttalte International Biathlon Union at to prøver testet positiv for GHRP-2, et ulovlig stoff som stimulerer kroppen til å produsere mer veksthormon, i prøver tatt en uke før konkurransen startet. Hun ble diskvalifisert i desember 2017.

## Referanser
Nepal under Vinter-OL 2010

**Nepal under Vinter-OL 2010**.  Én sportsutøver fra Nepal deltok under Vinter-OL 2010 i Vancouver i Britisk Columbia i Canada 12. til 28. februar 2010. Utøveren Dachhiri Sherpa deltok i langrenn, som ble avholdt i Whistler Olympic Park.

## Medaljer

## Langrenn

### Menn

## Eksterne lenker
* Resultater og profilside  på sports-reference.com
Spellemenn østpå skogen

***Spellemenn østpå skogen*** er et musikkalbum utgitt av Ingemars i 1999.

## Sporliste

#«Spellemann østpå skogen» (Steve Andersson) 3:00
#«Den gamle grinda» (Thor Wang) 2:55
#«Min ukjente kjærlighet» (Thor Wang) 3:17
#«Hemlengt» (Oskar Merikanto/Erling Maurland) 3:36
#«Samma tid samma plass» (Lasse Holm/Gert Lengstrand/Terje Ingemar Larsson) 2:57
#«Stemning mellom to» (Peter Grundström/Terje Ingemar Larsson) 3:20
#«Festplassen» (Thor Wang) 2:49
#«Jenta som jeg traff en gang» (Shelby Singleton/Charlie McCoy/Steve Andersson) 2:38
#«Ei bygd i Hedmark» (Thor Wang) 3:06
#«Bre dine vinger» (Thor Wang) 3:51
#«Har jeg sagt deg alt jeg ville si deg» (Scott Wiseman/Lind-Arnold Solstad) 3:18
#«Tenker du på meg i blant» (Göran Lindberg/Monica Forsberg/Steve Andersson) 3:21
#«Barneminner» (Thor Wang) 2:50
#«Lille due» (Thor Wang) 3:30
#«I mine minner» (Kim Carlsson/Steve Andersson) 3:54

## Medvirkende
### Ingemars
* Terje Ingemar Larsson - sang, gitar, låtskriver
* Steve Andersson - sang, bass, låtskriver
* Odd Arne Sørensen - piano, trekkspill
* Odd Einar Løvtjernet - gitar, trekkspill
* Tor Helge Hammer - keyboard
* Tommy Hagen - trommer
### Øvrige
* Bjørn Furuheim - produsent, tekniker
* Morten Nyhus - produsent, tekniker
* Patrick Ehlersson - produsent, tekniker
På egne væger

***På egne væger*** er et musikkalbum utgitt av Ingemars i 2004.

## Sporliste

#«Så ærker je da litt» (Odd Arne Sørensen/Jan Erik Olsen) 3:10
#«Frædagskvæll» (Trad.arr: Geir Otnæs/Geirr Lystrup/Steve Andersson) 2:39
#«Nå og heile livet» (Thor Wang/Terje Ingemar Larsson) 3:34
#«Huldra på skogen» (Sissel Kvambe/Steve Andersson) 3:33
#«Je blir så glad ta og ha dæ hos mæ» (Johan Strömberg/Annika Strömberg/Terje Ingemar Larsson) 3:12
#«Væstavind» (Thor Wang/Terje Ingemar Larsson) 2:46
#«Tusen kjiss over havet» (Steve Andersson) 3:37
#«Omfærlatels, je reiser nå min væg» (Paul Clayton/Lee Hays/Larry Ehrlich/Fred Hellerman/Dave Lazer/Terje Ingemar Larsson) 2:45
#«Finnskogen vår» (Oskar Thorp/Terje Pedersen) 3:58
#«Den rætte slager'n» (Steve Andersson) 4:00
#«Du er heile værda» (instrumental), (Umberto Bindi/Gino Paoli/Carl Sigman) 3:40
#«Trætten år» (Errol Norstedt/Terje Ingemar Larsson) 3:43
#«Alt fær dæ» (Odd Arne Sørensen/Jan Erik Olsen) 2:19
#«Du er sola i mett liv» (Thor Wang/Terje Ingemar Larsson) 3:23
#«Vår glade dansegjeng» (Steve Andersson) 3:00
## Medvirkende
### Ingemars
* Terje Ingemar Larsson - sang, gitar, låtskriver, dialekttekst 
* Steve Andersson - sang, bass, låtskriver, dialekttekst 
* Odd Arne Sørensen - piano, trekkspill, produsent, tekniker 
* Odd Einar Løvtjernet - gitar
* Tor Helge Hammer - keyboard
* Tommy Hagen - trommer, congas, perkusjon 
### Øvrige
* Christer Folke Westlund - mandolin
* Lena Olsson - fiolin
* Henning Antonsen - steelgitar
Laura Chinchilla

**Laura Chinchilla Miranda** (født 1959) er en costaricansk politiker, og var landets første kvinnelige president. Hun overtok som president 8. mai 2010 etter partifellen Óscar Arias. Hun satt fram til 8. mai 2014. Chinchilla har også vært visepresident (2006–2008) og sikkerhetsminister (1996–1998).

Chinchilla representerer partiet Partido Liberación Nacional. Som deres presidentkandidat vant hun valget 7. februar 2010 med 46,76% av stemmene. Hun har markert seg som tilhenger av frihandel og som sosialt konservativ på saker som abort.

## Referanser


## Eksterne lenker
*
Tonereise

**Tonereise** er en norsk musikkgruppe som baserer sin musikk på de gamle religiøse folketonene, men de har sterk innflytelse fra country, roots, gospel, bluegrass og blues. Den bygger på musikken til Ragnar Vigdal (1913–1991) fra Gaupne, hvor gruppa kommer fra. Ragnar Vigdals sønn Klaus Vigdal og de to barnebarna Erling Vigdal og Ragnar Vigdal er medlemmer av Tonereise. De spiller og synger de gamle folketonene i gammel stil, men også i en mer moderne stil.

## Medlemmer
*Klaus Vigdal (sang), 
*Erling Vigdal (sang, gitar / slide), 
*Arve Lomheim (trommer/perkusjon, kor), 
*Tor Magne Kvamsdal (mandolin, gitar, kor), 
*Asbjørn Handeland (bass, dobro, mandolin, banjo, kor), 
*Ragnar Vigdal jr (piano, orgel, kor).

## Diskografi
**[[Arven (musikkalbum)|Arven]]*
**[[Lekmann (musikkalbum)|Lekmann]]*

## Eksterne lenker
* 
* Om Tonereise hos NRK Sogn og Fjordane
* Tonereise på myspace.com
Toflekket klegg

**Toflekket klegg** (*Hybomitra bimaculata*) er en av kleggene i slekten *[[Hybomitra]]*. Den er en stor flue, 14 til 17&nbsp;millimeter lang. Den er utbredt i Europa, også i Norge. Den voksne kleggen flyr i mai til juli. 

Den tilhører et vanskelig artskompleks av flere lignende klegger som tidligere var delt i flere arter. Den har vist seg å være synonym med *Hybomitra collini*, som har markerte, store orange sideflekker på bakkroppenss tre-fire første ledd, slik at det dannes en kraftig mørk midtlinje. En annen er *Hybomitra bisignata*, med mørk bakkropp og smale gule render på hvert av bakkroppens ledd. Hybomitra bisignata og *Hybomitra collini* regnes nå som underarter.

## Referanser




## Litteratur
* Lyneborg, Leif. 1960. *Tovinger 2. Våbenfluer klæger m. fl.* Danmarks Fauna nr. 66. G.E.C Gads forlag. København. 

## Eksterne lenker
* 
* Norsk Entomologisk forening – for deg som vil lære mer om insekter.
Marius Erlandsen

**Marius Erlandsen** (født 8. mai 1979) er en profilert norsk bilsportsutøver som gjorde seg bemerket på slutten av 1990-årene da han kjørte det britiske Formel Ford mesterskapet. (British Formula Ford Championship) Senere i karrieren deltok Erlandsen i GT racing og Swedish Touringcar Championship (STCC). 

I 2008 gjorde Erlandsen comeback i norsk racing, og tok norgesmestertittelen i klasse Standard Production i en Honda Integra.

## Referanser
Askeklegg

**Askeklegg** (*Hybomitra lurida*)  er en av kleggene i slekten *[[Hybomitra]]*. Den er en stor flue, mellom 12-15&nbsp;millimeter lang. Den har en nordlig utbredelse i Europa.

Den voksne kleggen flyr tidlig på sommeren, i mai til juni. Den foretrekker åpne landskap med noe berg og skog. Vanligvis er den mest plagsom for kveg.

## Referanser




## Litteratur
* Lyneborg, Leif. 1960. *Tovinger 2. Våbenfluer klæger m. fl.* Danmarks Fauna nr. 66. G.E.C Gads forlag.København. 

## Eksterne lenker
* 
* Norsk Entomologisk forening – for deg som vil lære mer om insekter.
Odyssevs eventyr

***Odyssevs eventyr*** (orig: *L'Odissea*) er en italiensk miniserie på åtte episoder fra 1968 regissert av Franco Rossi. Serien er basert på den den mytiske historien Odysseen. Hovedrollen som Odyssevs spilles av Bekim Fehmiu. Land som Jugoslavia, Tyskland og Frankrike var også involvert i produksjonen. Det eksisterer også en kortere spillefilmversjon av serien.

Serien ble sendt på NRK høsten 1978. Den nedkortede spillefilmversjonen gikk på norske kinoer i 1970-71.

## Om serien
Innspilt mellom 1. juli og 19. desember 1967. Vist på italiensk TV fra 24. mars 1968. Kinoversjonen hadde premiere på italienske kinoer den 13. august 1968.

## I rollene

## Referanser


## Eksterne lenker
* Bilder fra serien
*
Bunjae Artpia

**Bunjae Artpia** er verdens største botaniske hage med en grunnflate på 39&nbsp;700 m². Den åpnet i juli 1992 og ligger nord på øya Jeju som ligger sør for Koreahalvøya.

Hagen har mange lønnetrær, Wisteria og furutrær som er mellom 30 og 300 år gamle. Hagen har vel 100 sjeldne trær, og har tilsammen 1700 arter med trær. I tillegg kommer over 100&nbsp;000 blomster, planter og trær som representerer 700 år med botanisk historie i Korea. Hagen har 300&nbsp;000 besøkende hvert år. En del av hagen er tradisjonelle steingjerder, dammer, steinbruer og kunstige fossefall.

## Referanser


## Eksterne lenker
*   Jeju Bunjae Artpia Museum
Andrej Khramov

**Andrej Mikhajlovitsj Khramov** (russisk Андрей Михайлович Храмов; født 17. januar 1981 i den russiske republikken Basjkortostan) er en russisk orienteringsløper som løper for den russiske klubben Vekilij Novgorod og den svenske klubben Rehns BK. Khramov vant verdenscupen i orientering sammenlagt i 2005.

Khramov tok VM-gull seks år på rad, fra 2005 til 2010. Han ble individuell verdensmester i langdistanse i japanske Aichi i 2005 og sprint både i Olomouc i 2008 og i Miskolc i 2009. Russeren tok stafettgull sammen med Roman Efimov og Valentin Novikov i 2006 og 2007, og sammen med Dmitriy Tsvetkov og Valentin Novikov under VM i Trondheim i 2010. Khramov ble europamester i stafett i 2008. Han var med på å ta bronsemedalje på sprintstafett både i VM i Italia i 2014 og i skotske Inverness i 2015. Khramov var også med da Russland vant den første sprintstafetten som ble arrangert i EM-sammenheng. Sammen med Natalia Vinogradova, Gleb Tikhonov og Galina Vinogradova tok Khramov det aller første EM-gullet i tsjekkiske Jeseník i 2016.

## Meritter
Oversikt over medaljer fra internasjonale mesterskap finnes til høyre på skjermen.

### Verdenscupseire

## Referanser


## Eksterne lenker
*
You Took Advantage of Me

**«You Took Advantage of Me»** er en populær amerikansk sang fra 1928 med melodi av Richard Rodgers og tekst av Lorenz Hart. Den ble skrevet til musikalen *Present Arms* (1928), hvor den ble introdusert av Joyce Barbour og Busby Berkeley i rollene som Edna Stevens og Doulgas Atwell.

## Notable innspillinger
* Ella Fitzgerald – *Ella Fitzgerald Sings the Rodgers & Hart Songbook* (1956)
* Ann-Margret spilte inn sangen og ga den ut på albumet *[[Bachelors' Paradise]]* i 1963.
* The Supremes – *The Supremes Sings Rodgers & Hart* (2002, utvidet gjenutgivelsesutgave)
* Keith Jarrett's Standards Trio (2007, *My Foolish Heart* (live))
* Megan Mullaly spilte inn sangen til sitt album *Free Again* fra 2007. «You Took Advantage of Me» var også med på soundtracket til filmen *[[Fame (2009)|Fame]]* (2009)
* Mark Weber fremførte en coverversjon på sitt album *When I Fall in Love* fra 2008.

## Norsk versjon
Per Frydenlund har skrevet en norsk tekst. Den norske tittelen er «Jeg har aldri vært på toppen av en seierspall». Frydenlund utgav den på CD-platen *Ut av skapet* (Spinner Records GTICD 3004) i 1996.

## Referanser
Skiskyting under Vinter-OL 2010 – Normaldistanse menn

**20&nbsp;km normaldistanse menn** var en av øvelsene i skiskyting under Vinter-OL 2010, og ble avholdt i Whistler Olympic Park 18. februar 2010.

Michael Greis fra Tyskland var regjerende olympisk mester i øvelsen.

## Konkurranseregler

Konkurransen avvikles som intervallstart. Utøverne skyter fire serier à 5 skudd, og skytingene kommer i rekkefølgen liggende, stående, liggende og stående. For hver bom får deltakeren ett minutt lagt til langrennstiden.

## Resultater

## Referanser
Østnorsk (dialektgruppe)

**Østnorsk** er ei av to store dialektgrupper innen norske dialekter. Den består i hovedsak av de tradisjonelle dialektene på Østlandet, i Trøndelag og på Nordmøre, og er et grunnleggende skille innenfor det norske dialektområdet. Den andre store dialektgruppa er vestnorsk. Skillet faller sammen med det geografiske skillet Langfjella utgjør, og hovedkriteriet for forskjellen gir jamvektsloven.

Oppdelinga er basert på at østnorske dialekter har såkalt kløyvd infinitiv (noen infinitiver ender på -e, andre på -a), mens i de øvrige har infinitivene alltid samme endelse, -e, -a, eller ingen.

## Referanser
Skiskyting under Vinter-OL 2010 – Fellesstart menn

**15 km fellesstart menn** var en av øvelsene i skiskyting under Vinter-OL 2010, som ble avholdt i Whistler Olympic Park 21. februar 2010.

Michael Greis fra Tyskland var regjerende olympisk mester i øvelsen.

Jevgenij Ustjugov var første utøver i mål og ble tildelt gullmedaljen. I februar 2020 ble han diskvalifisert og fratatt gullet på grunn av brudd på dopingreglemenet, men han anket avgjørelsen. 19. september 2025 var anken ferdig behandlet og diskvalifikasjonen ble gyldig. Samme dag godkjente IOKs Executive Board omfordeling av medaljene for mennenes skiskytterstafett.

## Konkurranseregler

Alle utøvere starter samtidig, og plassering i startfeltet avgjøres av plassering i verdenscupen. Utøverne skyter fire serier à 5 skudd, to ganger liggende og to stående, og hver bom gir en strafferunde på 150 m. Kun de 30 beste i verdenscupen får starte, men da en nasjon ikke kan stille med mer enn fire utøvere i konkurransen, vil dårlige plasserte utøvere rykke opp på de ledige startplassene.

## Resultater

## Referanser
Ferenc Erdei

**Ferenc Erdei** (født 24. desember 1910 i Makó, død 11. mai 1971 i Budapest) var en ungarsk politiker og sosiolog som fungerte som innenriksminister i den uoffisielle midlertidige regjeringen ledet av Béla Miklós. Etter den sovjetiske okkupasjonen av Ungarn kunne kabinettet ta over kontoret offisielt (i mars 1945). Under kommuniststyret var Erdei landbruksminister mellom 1949 og 1953. I denne stillingen var han ansvarlig for det som fant sted i landsbyene, også i forbindelse med grusomheter. Fra juli 1953 arbeidet han som justisminister. 

Han ble utnevnt til visestatsminister under den ungarske revolusjonen i 1956, og han var en av lederne av den ungarske delegasjonen som forhandlet med sovjeterne. Den 3. november samme år ble han arrestert sammen med forsvarsminister Pál Maléter, men etter noen uker ble Erdei løslatt på grunn av János Kádárs intervensjon. 

Fra 1957 var han generalsekretær i Det ungarske akademiet for vitenskap. Han fikk Kossuth-prisen to ganger, i 1948 og 1962. 

## Referanser


## Eksterne lenker
* Biografi på rev.hu (engelsk)
* Biografi på Ungarns elektroniske bibliotek (ungarsk)
Sukhan Babajev

**Sukhan Babajev** (født 25. desember 1910 i Juzbasji, død 28. november 1995) var en turkmensk politiker som fungerte som førstesekretær i Det turkmenske kommunistpartiet fra oktober 1951 til desember 1958. 

Babajev og flere politiske allierte ble sparket fra sine stillinger etter at de talte for større etnisk turkmensk representasjon i den sovjetiske regjeringen. 

## Referanser
Dyrevelferdsloven

**Lov om dyrevelferd** er en lov som regulerer pattedyrs, fuglers, padders, froskers, salamanders, krypdyrs, fisk og krepsdyrs velferd i Norge. Loven erstattet Lov om dyrevern i 2009.

Mattilsynet er tilsynsmyndighet, og kan til enhver tid, sammen med medlem av dyrevernnemnd og politi, inspisere de dyr, og de steder og rom dyrene oppholder seg, som kommer inn under loven.

## Eksterne lenker
* Lov om dyrevelferd (Lovdata)
Bullterriere

**Bullterriere** () er en gruppe med hunder som kan hevdes å ha oppstått i Storbritannia på 1800-tallet, selv om typen som sådan kanskje oppsto noe tidligere. De ble svært populære da den såkalte *grusomhetsloven* trådte i kraft i Storbritannia i 1835.

Den engelske betegnelsen *bull and terrier* indikerer at gruppens opprinnelse var en blanding av bulldogger og terriere. Den nå utdødde kamphundrasen old english bulldog regnes gjerne som sentral, sammen med terriere som old english white terrier (også kalt *english white terrier*) og old english black and tan terrier (begge utdødde). Disse må ikke forveksles med dagens old english terrier, forøvrig et navn som også har heftet ved raser som Patterdale terrier, black and tan terrier og Manchester terrier.
Old english bulldog var en type hund som ble avlet fram med tanke på oksekamper (en kamp mellom en okse og en hund), en makaber form for blodsport som først og fremst skulle tilfredsstille britenes trang til å inngå veddemål. Oksekamper var vanlig, men da den såkalte *grusomhetsloven* trådte i kraft i Storbritannia i 1835, ble slike kamper forbudt. Da ble det mer vanlig å arrangere hundekamper, siden det var enklere å gjemme seg unna offentligheten med hunder. Hundene som ble alet til formålet ble senere kjent som kamphunder, men dette begrepet favner også hunder avlet for andre formål enn dyrekamper.

Dagens såkalte bulleterrierne klassifiseres som terriere. Fédération Cynologique Internationale (FCI) anerkjenner tre raser og grupperer disse i gruppe 3, seksjon 3. Amerikansk pitbullterrier anerkjennes ikke av FCI.

* Amerikansk pitbullterrier (også kalt pitbull)
* Staffordshire bull terrier (også kalt staffe)
* Amerikansk staffordshire terrier (også kalt amstaff)
* Bull terrier og miniature bull terrier (også kalt bulle)

Bull terrier og miniature bull terrier er to størrelsesvarianter av samme hunderase. De har derfor samme rasestandard. Amerikansk staffordshire terrier og amerikansk pitbullterrier er forbudt å holde i noen land, blant annet i Norge. Førstnevnte anerkjennes imidlertid som en egen hunderase av FCI (derav også av Norsk Kennel Klub).

## Se også
* Bulldogger
* Kamphunder

## Referanser
Skiskyting under Vinter-OL 2010 – Fellesstart kvinner

**12,5 km fellesstart kvinner** var en av øvelsene i skiskyting under Vinter-OL 2010 som ble avholdt i Whistler Olympic Park den 21. februar 2010.

Anna Carin Olofsson fra Sverige var regjerende olympisk mester i øvelsen.

## Konkurranseregler

Alle utøvere starter samtidig, og plassering i startfeltet avgjøres av plassering i verdenscupen. Utøverne skyter fire serier à 5 skudd, to ganger liggende og to stående, og hver bom gir en strafferunde på 150 m. Kun de 30 beste i verdenscupen får starte, men da en nasjon ikke kan stille med mer enn fire utøvere i konkurransen, vil dårligere plasserte utøvere rykke opp på de ledige startplassene.

## Resultater

Teja Gregorin var den eneste utøveren som deltok under Vinter-OL 2010 med avgitt dopingprøve som ble underkjent ved retestingen i 2017. I oktober 2017 uttalte International Biathlon Union at to prøver testet positiv for GHRP-2, et ulovlig stoff som stimulerer kroppen til å produsere mer veksthormon, i prøver tatt en uke før konkurransen startet. Hun ble diskvalifisert i desember 2017.

## Referanser
Gull (Ingemars)

***Gull*** er et musikkalbum med Ingemars, utgitt i 2006.

## Sporliste

#«Vil du væra en venn» (Steve Andersson)
#«Ei bygd i Hedmark» (Thor Wang), (*[[Spellemenn østpå skogen]]*)
#«Hallo hallo fins du der» ([Thor Wang), (*[[Swing på høge hæler]]*)
#«Tusen kjiss over havet» (Steve Andersson), (*[[På egne væger]]*)
#«Har jeg sagt deg alt jeg ville si deg» (Scott Wiseman/Lind-Arnold Solstad), (*[[Spellemenn østpå skogen]]*)
#«Spellemann østpå skogen» (Steve Andersson), (*[[Spellemenn østpå skogen]]*)
#«Min lille engel» (Odd Arne Sørensen/Jan Erik Olsen), (*[[Swing på høge hæler]]*)
#«Je blir så glad tå ha dæ hos mæ» (Johan Strömberg/Annika Strömberg/Terje Ingemar Larsson), (*[[På egne væger]]*)
#«Barn av Finnskogen» (Steve Andersson), (*[[Swing på høge hæler]]*)
#«Du er heile verda» (instrumental), (Umberto Bindi/Gino Paoli/Carl Sigman), (*[[På egne væger]]*)
#«Den gamle grinda» (Thor Wang), (*[[Spellemenn østpå skogen]]*)
#«Den rætte slager'n» (Steve Andersson), (*[[På egne væger]]*)
#«Trætten år» (Errol Norstedt/Terje Ingemar Larsson), (*[[På egne væger]]*)
#«Bre dine vinger» (Thor Wang), (*[[Spellemenn østpå skogen]]*)
#«Frædagskvæll» (Trad.arr: Geir Otnæs/Geirr Lystrup/Steve Andersson), (*[[På egne væger]]*) 
#«Samma tid samma plass» (Lasse Holm/Gert Lengstrand/Terje Ingemar Larsson), (*[[Spellemenn østpå skogen]]*)
#«Nå og heile livet» (Thor Wang/Terje Ingemar Larsson), (*[[På egne væger]]*) 
#«Jintas swing på høge hæler» (Steve Andersson), (*[[Swing på høge hæler]]*)
#«Så ærker je da litt» (Odd Arne Sørensen/Jan Erik Olsen), (*[[På egne væger]]*)
#«Hemlengt» (Oskar Merikanto/Erling Maurland), (*[[Spellemenn østpå skogen]]*)
#«Hæffer skær vi slærve og skravle» (Thor Wang/Heidi Berg/Steve Andersson)
Elisabeth Helene von Vieregg

**Elisabeth Helene von Vieregg** (født 4. mai 1679, død 27. juni 1704) var en dansk-tysk grevinne og kong Frederik IVs ektefelle til venstre hånd.

Hun var datter av Adam Otto von Vieregg til Weitendorff og Wartmannshagen, en meklenburgsk kammerpresident, prøyssisk statsminister og geheimeråd.

Hun ble 6. september 1703 opphøyet til grevinne og fikk Antvorskov gods som privat eiendom. Hun var kongens maitresse og ble til og med hemmelig gift med kongen til dennes venstre hånd.
 
Elisabeth von Vieregg fødte en sønn, Frederik Gyldenløve (f. 18. juni 1704 d. 9. mars 1705), men døde selv i barselseng 27. juni.

Grevinnen og hennes barn ble begravet i Vor Frelsers kirke i København hvor de senere er flyttet fra den opprinnelige graven og ligger sammen under murgulvet. Gjenbegravelsen ble foretatt i 2007.

## Referanser


## Eksterne lenker
* Vor Frelsers Kirke om Vieregg med bilder fra gjenbegravelsen i 2007 
* Prosjekt Runeberg
Philadelphia Independence

**Philadelphia Independence** er en amerikansk profesjonell fotballklubb basert i West Chester, en forstad til Philadelphia. Klubben kommer til å stille i WPS fra og med 2010-sesongen. Philadelphia ble valgt delvis ettersom området hadde et lag i den avsluttede tidligere amerikanske proffligaen WUSA, Philadelphia Charge.

Offisielt er Philadelphia det åttende laget i WPS (inkludert nå avsluttede Los Angeles Sol), og dermed så vidt det nest nyeste, rett før Atlanta Beat. Laget spiller i stor grad på Philadelphias historiske betydning. Logoen er basert på en sluttsten (Keystone), som også spiller på statens kallenavn, "The Keystone state". Mottoet, "We the people", spiller på introduksjonen til den amerikanske grunnloven, som ble forfattet i byen. Draktfargen, stålgrå, spiller på byens industrihistorie, og bortedraktene, gult, på de mange svenske immigrantene som kom så tidlig som i 1638. Tredjedrakten, som er perleblå, spiller på byflagget og også på byens industrihistorie (blue-collar workers=industriarbeidere). Også supportergruppen, "Daughters of Betsy" spiller på historien, i dette tilfellet Betsy Ross, antatt å være den som sydde det første amerikanske flagget.

Spillergruppen er per januar 2010 ikke bekreftet.

## Eksterne lenker
* 
* Om fargevalget
Ipark

**Ipark** (Innovasjonspark Stavanger) er lokalisert på universitetsområdet på Ullandhaug i Stavanger. Innovasjonsparken består av ca. 140 selskaper med rundt 800 ansatte. Innovasjon Norge, Stavangerregionen Næringsutvikling og Skape.no har også kontorer i parken. Bak innovasjonsparken står Statoil, IRIS, SIVA, Smedvig Eiendom, Stavanger kommune, Sandnes kommune, Rogaland fylkeskommune og Forus Næringspark.

Sammen med IRIS og Universitetet i Stavanger (UiS) legger Ipark til rette for videreutvikling av eksisterende bedrifter samt etablering og utvikling av nye. Ipark leverer utviklingskraft til innovative bedrifter i tidlig vekstfase og bidrar videre til entreprenørskap og verdiskaping med utgangspunkt i gode ideer, forskningsresultater, avanserte produkter og tjenester.

Ipark investerer hvert år mellom fem og ti millioner kroner i nye gründerbedrifter som en del av utviklingskraften.

## Eksterne lenker
*
Lundequistska bokhandelns litteraturpris

**Lundequistska bokhandelns litteraturpris** (også kjent som *LundeQ-priset*) er en svensk litteraturpris på 25 000 kroner som deles ut årlig til en forfatter bosatt i Uppland «som i skjønnlitterær form utmerker seg gjennom spesielt kunstneriske arbeider». Prisen ble innstiftet i  da Lundequistska bokhandeln feiret sitt 150-årsjubileum.

Prisen ble avviklet i 2010.

## Liste over prisvinnere

## Referanser
I Finnskogens rike

***I Finnskogens rike*** er et musikkalbum utgitt av Ingemars i 2008. For dette albumet vant de Spellemannprisen 2008 i kategorien «Beste danseorkester-album».

## Sporliste
#«A H7 E» (Ronny Nilsen/Tommy Nilsen/Steve Andersson)
#«Ongkær på nett» (Ole Kristian Ruud/Fred Morønning/Steve Andersson)
#«Kongen tå Finnskogen» (Mats Larsson/Åsa Karlström/Steve Andersson)
#«De saliges kvarter» (Gunnar Andersen/Steve Andersson)
#«Dama som je såg» (Mats Larsson/Åsa Karlström/Steve Andersson)
#«Harry frå skogen» (Steve Andersson)
#«I Finnskogens rike» (Thor Wang/Terje Ingemar Larsson)
#«Det bæste du veit» (Steve Andersson)
#«Ein rektig kær» (Kjetil Granli/Anders Larsson/Steve Andersson)
#«Såre nasagrev og sprøkkine knoker» (Steve Andersson)
#«Mett barndoms paradis» (Instrumental) (Liz Anderson/Berit Faaberg)
#«Sangen om livet» (Thor Wang/Terje Ingemar Larsson)
#«Ho har ittnå å ha på sæ» (Odd Arne Sørensen/Bernt Sætaberget)
#«Kan du hølle de orda som du sa» (Mats Larsson/Åsa Karlström/Terje Ingemar Larsson)
#«Mett hjerte vil æss to» (Hank Williams/Tommy Hagen)
#«Palmevisa» (Trad./Mentz Dagfinn Gressberg/Terje Ingemar Larsson)

## Medvirkende
### Ingemars
* Terje Ingemar Larsson - sang, gitar, låtskriver
* Steve Andersson - sang, bass, låtskriver
* Odd Arne Sørensen - keyboard, trekkspill, produsent, tekniker 
* Odd Einar Løvtjernet - gitar, kor
* Erik Andreas Langeland - keyboard, kor
* Tommy Hagen - trommer, perkusjon 
### Øvrige
* Helge Jørgensen - fotograf
* Horisontdesign - coverdesign
Perler på en snor

***Perler på en snor*** er et musikkalbum utgitt av Jankos danseorkester i .

## Sporliste
# «Perler på en snor» 
# «Under min paraply»
# «Det eneste jeg vil ha er kjærlighet» 
# «Er du ensom i kveld» 
# «Mine tanker» 
# «Takk og farvel» 
# «Den vakreste for meg» 
# «Ei og stole på»
# «Typisk tropisk» 
# «Dansekongen»
# «Magiske sekunder» 
# «Fra nord til sør» 
# «Siste dansen» 

## Referanser


## Eksterne lenker
*
Landkreis Kamenz

**Landkreis Kamenz** (østsorbisk: *Wokrjes Kamjenc*) var en Landkreis i den østlige delen av Fristaten Sachsen. Kretsen ble opprettet den 1. januar 1996 gjennom en sammenslåing av kretsene Landkreis Hoyerswerda og Kreis Kamenz. Kretsen var medlem av Euroregion Neiße.

## Geografi
Kretsen grenset i nord mot Oberspreewald-Lausitz og Spree-Neiße i Brandenburg, i øst mot Niederschlesischer Oberlausitzkreis, i sørøst mot Landkreis Bautzen, i sør mot Landkreis Sächsische Schweiz, i sørvest mot den kretsfrie byen Dresden, og i vest mot Landkreis Meißen og Landkreis Riesa-Großenhain.

## Historie
Under kretsreformen i Sachsen i 1994 og 1996 ble Landkreis Kamenz foreslått opprettet den 1. august 1994 av Kreis Kamenz, Landkreis Hoyerswerda (med unntak av den kretsfrie byen Hoyerswerda) og deler av Landkreis Bischofswerda under navnet **Westlausitzkreis**. Forslaget ble delvis behandlet av Fristaten Sachsens forfatningsdomstol, delvis grunnet klager om lovligheten av å oppløse kretsene Kreis Dresden-Land, Kreis Hoyerswerda og Kreis Kamenz. Som følge av forfatningsdomstolens avgjørelse ble opprettelsen av kretsen utsatt til den 1. januar 1996. Da ble den opprettet under et annet navn, nemlig **Landkreis Westlausitz-Dresdner Land**. Samtidig ble den utvidet til å omfatte deler av Landkreis Dresden-Land. Den 1. april 1996 ble den deretter omdøpt til **Landkreis Kamenz**.

I forbindelse med kretsreformen i Sachsen i 2008 ble Landkreis Kamenz den 1. august 2008 slått sammen med den tidligere kretsen Landkreis Bautzen (1994–2008) og den kretsfrie byen Hoyerswerda til den nye kretsen Landkreis Bautzen.

## Byer og landkommuner
Landkreis Kamenz bestod av 9 byer og bykommuner, og 24 landkommuner (*Gemeinde*). 20 av disse kommunene inngikk i 6 interkommunale forvaltningsfellesskap og forvaltningsforbund. Nedenfor ser vi kommunenes innbyggertall pr 31. desember 2006.
Langmuirsirkulasjon

**Langmuirsirkulasjon** er en vinddreven spiral sirkulasjon i sjøen og større innsjøer. Navnet kommer av fenomenets oppdager Irving Langmuir, som hadde observert striper av tang og skum parallelt med vinden på et tokt i Sargassohavet i 1938.

Sirkulasjonen er ca. 15° til høyre for vinden på den nordlige halvkule og danner band med divergens og konvergens på overflaten. Som Langmuir observerte samles tang, skum og flytende avfall i konvergensbandene. I overflaten dannes det en strøm mot disse band fra divergensbandene hvor avstanden mellom bandene er i størrelsesordenen 15–300&nbsp;m. Under stripene dannes det smale og kraftige vertikale strømmer som har en fart sammenlignbar med overflatestrømmen, men vil bare strekke seg noen meter eller ti-talls meter ned og aldri dypere enn pyknoklinen. Under divergensbandene er det oppstrømning over et generelt større område og følgelig med lavere vertikal fart.

Det er ikke gjort så mange observasjoner av fenomenet, men i en studie viste i 14&nbsp;m/s vind en avstand mellom bandene på 20&nbsp;m. Den største vertikale strøm ble målt til –18&nbsp;cm/s under konvergensbandene.

## Referanser


## Eksterne lenker
*
Aeolothripidae

* 

**Aeolothripidae** er en gruppe (familie) av insekter som tilhører ordenen trips (Thysanoptera). Trips er små insekter mellom 0,5 og 1,5&nbsp;cm lange, men de fleste er under 5 millimeter.I Norge er det funnet 8 arter.  I verden er det omtrent  200 arter, i Europa 43.  

## Utseende
De fleste medlemmene i denne familien er forholdsvis store trips, med vinger som gjerne har lyse og mørke tverrbånd. Antennene består av ni ledd, de tre ytterste av disse er delvis sammenvokst. Sansehårene på tredje og fjerde antenneledd står mer eller mindre på linje.
Forvingene er bredt avrundede i spissen.
En del av artene har utseende som etterligner maur eller snyltevepser av gruppen Chalcidoidea.

## Liv og utvikling
Sannsynligvis er disse artene primært rovdyr som lever av små leddyr, men noen av artene som lever i blomster spiser også en del plantekost, og sannsynligvis er det få som utelukkende spiser andre dyr. Det ser ut til at noen arter også har utviklet seg til rene planteetere som lever på bare én planteart.

### Skadedyr og nyttedyr
Man antar at artene i denne familien hovedsakelig er rovdyr, de kan derfor muligens gjøre noe nytte i landbruket ved å ete andre skadedyr, som midd og andre trips. Én art er forsøkt brukt i biologisk kontroll av skadelige trips i drivhus.

## Utbredelse
Familien er utbredt i alle verdensdeler, men hver enkelt slekt har vanligvis en mer begrenset utbredelse.

## Systematisk inndeling / norske arter
Familien blir gjerne delt i 23 slekter.

* **Ekte insekter** (Ectognatha) 
** **Dicondylia**
*** **[[Vingede insekter]]** 
**** **[[Neoptera]]** 
***** **[[Eumetabole insekter]]** 
****** **[[Holometabole insekter]]**
******* **Parametabole insekter** (Paraneoptera) 
******** **[[Trips]]** (Thysanoptera) 
********* Underorden **[[Terebrantia (underorden)|Terebrantia]]** – ca. 2500 arter
********** Familien Aeolothripidae – ca. 200 arter
*********** Slekten *[[Aeolothrips]]* – ca. 90 arter, Holarktis
************ *[[Aeolothrips albicinctus]]* Haliday, 1836
************ *[[Aeolothrips ericae]]* Bagnall, 1920
************ *[[Aeolothrips fasciatus]]* (Linnaeus, 1758)
************ *[[Aeolothrips manteli]]* Titschack, 1962 – på oksetunge, Vestfold
************ *[[Aeolothrips melaleucus]]* Haliday, 1852
************ *[[Aeolothrips versicolor]]* Uzel, 1895
************ *[[Aeolothrips vittatus]]* Haliday, 1836 – på bartrær
*********** Slekten *[[Rhipidothrips]]* – 6 arter, den palearktiske sone
************ *[[Rhipidothrips niveipennis]]* Reuter, 1899 – på gress

## Kilder
* Kobro, S. 2003. On the Norwegian thrips fauna (Thysanoptera).  Norwegian Journal of Entomolgy 50 (1),  side 17-32.
* Fauna Europaea, utbredelsesdatabase over europeiske dyr 
* Med bilder og mye informasjon om familien 

## Eksterne lenker
* 
* Tree of Life: Thysanoptera Med flotte bilder.
* Norsk Entomologisk forening – for deg som vil lære mer om insekter.
Valle Gran Rey

**Valle Gran Rey** er et tettsted og en kommune på øya La Gomera – en av de sju større Kanariøyene. Kommunen Valle Gran Rey hadde 4228 innbyggere i 2002, og er sammen med San Sebastián de La Gomera og Playa de Santiago de viktigste sentrene for turisme på øya.
Fra slutten av 60-tallet og utover var Valle Gran Rey senter for en hippie-kommune, som blant annet bodde i hulene i den såkalte Svinebukta sør for bebyggelsen, som den gangen var spredt og besto av flere små landsbyer: *La Calera*, *Vueltas* og *La Playa*. Disse kan fremdeles gjenkjennes som sentre i den løst sammensatte urbanisasjonen der dalen munner ut.  Utenfor selve dette sentrale området hører også tettstedene *Taguluche*, *Las Hayas* og *Arure* til kommunen. Ovenfor dalen grenser kommunen til  nasjonalparken Garajonay.

Rett over tettbebyggelsen finner man fjelltoppen La Mérica (870 moh.), som gir en flott utsikt over dalen.
Mozarteum

**Mozarteum** eller **Universität Mozarteum Salzburg**, opprinnelig **Dommusikverein und Mozarteum** er et universitet i Salzburg innen musikkfag dedikert landets og byens store musikalske sønn Wolfgang Amadeus Mozart. Institusjonen inneholder også samling av dokumenter relatert til Mozart.

I dag er virksomheten delt i tre deler:

## Universität Mozarteum
Dette het opprinnelig *Öffentliche Musikschule Mozarteum*, og ble i 1914 anerkjent som musikkonservatorium og slik ble en institusjon på universitetsnivå. Etter å ha hatt flere offisielle navn, fikk den dagens navn *Universität Mozarteum Salzburg* i 1998. Det gir undervisning innenfor instrumentgrupper som strykeinstrumenter, blåseinstrumenter, strengeinstrumenter og slagverkinstrumenter, i konsertfag og musikkpedagogikk. I tillegg er det utdannelse for skuespillere.

## Internationale Stiftung Mozarteum
I tilknytning til musikkskolen, ble det i 1880 dannet en internasjonal forskningsstiftelse. Denne skal i tillegg til musikkvitenskapelig forskning også sørge for en forbindelse mellom arven fra Mozart og til samtidsmusikken.

Stiftelsen har tre kjerneområder: *arrangere konserter*, *museumsvirksomhet* (knyttet til Mozarts fødested og bolig) og *vitenskapelig forskning* (knyttet til alle Mozarts rundt 300 etterlatte håndskrifter).

## Mozarteum Orchester Salzburg
Mozarteum Orchester Salzburg er byens og delstaten Salzburgs symfoniorkester. Forgjengeren til dette var opprinnelig *Dommusikverein und Mozarteum* som ble grunnlagt i 1841 blant annet med sterk medvirkning av Mozarts enke Constanze Weber Mozart. Dette var et orkester for studentene ved musikkskolen, og fikk i 1908 dagens navn.

I 1939 ble den sterke tilknytningen til skolevirksomheten myket opp, og orkesteret ble et profesjonelt orkester. Den norske fløytisten Alf Andersen var i en perioden på 1950-tallet ansatt i orkesteret. Siden høsten 2004 har briten Ivor Bolton var orkesterets dirigent, og blant andre har Trevor Pinnock vært gjestedirigent.

## Noen tidligere kjente studenter

* Thomas Bernhard
* Heino Ferch
* Udo Jürgens
* Herbert von Karajan
* Johanna von Koczian
;Norske
* Sverre Bruland
* Håvard Gimse
* Sigmund Groven
* Else Dehli
* Anne-Lise Berntsen
* Elise Båtnes

## Mottakere av hederstegn (utvalg)
	
* Franz Berwald
* Paul Hindemith
* Herbert von Karajan
* Carl Orff

## Referanser


## Eksterne lenker
* 
* Universität Mozarteum Salzburg
* Internationale Stiftung Mozarteum
* Mozarteum Orchester Salzburg
Hangzhou botaniske hage

**Hangzhou botaniske hage** (tradisjonell kinesisk: 杭州植物園; forenklet kinesisk: 杭州植物园) er en stor offentlig botanisk hage i storbyen Hangzhou i provinsen Zhejiang i Folkerepublikken Kina. 

Hagen ble grunnlagt i 1956. Den ligger i Taoyuanling i bydistriktet Xihu. Den botaniske hagen benyttes for studiet og forskning for Zhejianguniversitetet.

## Eksterne lenker
* Hangzhou botanisk hage